Babez For Breakfast

"Babez for Breakfast" on Soome hard rock'i bändi Lordi viies stuudioalbum, mis ilmus Eestis 15. septembril 2010. Nagu traditsiooniks saanud, tehti ka selle albumi tarbeks uued kostüümid. Esimene singel "This Is Heavy Metal" ilmus digitaalselt 9. augustil 2010 ja füüsilisel kujul nädal hiljem, 16. augustil. Kokku tehti ainult 200 eksemplari, mistõttu on see Lordi fännide jaoks saanud harulduseks. Albumi produtsent on Ameerika Ühendriikides elav sakslane Michael Wagener. Albumi salvestamine algas 17. veebruaril 2010 Tennessee osariigis Nashville'is Wageneri WireWorldi stuudios. SCG5: It's a Boy! - 1:21 Babez for Breakfast - 3:30 This Is Heavy Metal - 3:01 Rock Police - 3:58 Discoevil - 3:49 Call Off the Wedding - 3:31 I Am Bigger Than You - 3:04 ZombieRawkMachine - 3:42 Midnite Lover - 3:21 Give Your Life for Rock and Roll - 3:54 Nonstop Nite - 3:56 Amen's Lament to Ra - 0:32 Loud and Loaded - 3:15 Granny's Gone Crazy - 3:56 Devil's Lullaby - 3:43 Lord Have Mercy (boonuslugu Jaapani versioonil / iTunesi albumil) - 3:18 Studs 'n' Leather (boonuslugu Jaapani versioonil) - 3:58 Esitajad: Mr. Lordi – vokaal Kita – trummid Amen – kitarr Ox – bass Awa – klahvpillid Albumi salvestamine algas 16. veebruaril Nashville'i stuudios Ameerika Ühendriikides.. Bänd tegi 44 demo, mille seast lugusid albumile valida; albumile valiti 15 lugu. Pärast stuudiosessiooni lõppu 2010. aasta aprilli keskpaigas jäid bändi laulja Mr. Lordi ja trummar Kita Nashville'i, et miksitud lugusid stuudios läbi kuulata. Sel ajal aga hakkas purskama Islandi Eyjafjallajökulli vulkaan, mille tõttu ei väljunud enamik lennukeid New Yorgi lennujaamast Euroopa suunas. "Oleme olnud Ühendriikides juba kaks kuud, nii et koduigatsus on suur, aga mõne päeva peab veel kannatama," kommenteeris juhtumit Mr. Lordi Soome ajalehele Lapin Kansa. "Kui tundub, et see jätkub veel nädalaid, tuleb plaanida laevaga tulemist või ujumist". Ehkki lõpuks saadi õnnelikult koju tagasi, oleks selle all kannatanud peamiselt uute maskide ja kostüümide ning albumi kaane tegemine, et graafikus püsida, kui album sügiseks välja tuli. "Oleme uue albumiga väga rahul. Esimest korda tegime plaati väljaspool Soomet ja see on olnud tore kogemus. Plaati tehti Ameerika moodi, see sobis meile," ütles Mr. Lordi uue albumi kohta pärast stuudiosessiooni lõppu. New Yorgis soetas plaadifirma bändimeestele hotelli ning Kita ja Mr. Lordi käisid linna peal vaatamisväärsusi uudistamas. Septembris 2009 lendas Mr. Lordi 5 päevaks Hollywoodi, et koos endise Kissi kitarristi Bruce Kulicku ja Jeremy Rubolinoga lugusid kirjutada. Selle aja jooksul tehti kokku kaks lugu, "Cut Off My Head" ja "Call Off The Wedding".. Mr. Lordi ütles "Call Off The Weddingu" kohta: "ballaad, aga selline, mida Lordilt pole varem kuulnud. Näiteks on seal puhast kitarri. Tegelikult pole see lugu veel päris valmis. Brucek Kulick mängis sellele soolo ja Jeremy Rubolono kirjutas keelpilli osa. Seal on PÄRIS keelpill ja neid salvestatakse just praegu Los Angeleses.". Mark Slaughter, laulja bändist Slaughter, tegi samuti etteaste albumil, mängides isa rolli loos "Granny's Gone Crazy". Kimmo Valtanen Sony Musicu Soome osakonnast ütles, et müüdud 4000 albumit Soomes pole nii hea saavutus kui oodati, ehkki ei oodatud ka kuldplaadi staatust. "Eurovisioni kuulajad on edasi läinud. Nende jaoks pole Lordi kuulamine enam nii moes. Kuigi, Lordil on selja taga veel lojaalne fänkond," ütles Kimmo. "Albumi tegemine polnud nii kallis kui arvata võib. Hinnad Ameerika Ühendriikides on aastatega langenud ja kuna produtsent ise tahtis seda albumit produtseerida, tuli ta hinna osas vastu." Kui trummar Kita oli Lordist juba lahkunud, kommenteeris ta seda järgmiselt: "See 4000 albumi kohta on vähe. Seda on väga vähe, võrreldes albumiga "The Arockalypse", mida müüdi üle 90 000 eksemplari. Võib öelda, et inimesed pole sellest kõigest enam nii huvitatud. Ja ei tasu unustada, et "Babez for Breakfast" oli albumina väga õnnestunud." Muusik ütles, et ehkki Lordi albumi müük ei olnud kuigi suur, suureneb see mingil ajal kindlasti. "Lordil peab olema kannatust, kui nad tööd teevad. Siis on olukord taas sama ning inimesed on jälle huvitatud nostalgiast." This Is Heavy Metal Ülevaade About.com-is (inglise keeles) <references> MonsterboardKitaStala TwitterMonsterboardLordi jumissa New Yorkissa | Viihde | Iltalehti.fiLordi.fiLorDiary (Lordi's Studio Diary)KitaStala's TwitterLordin levy floppasi pahastiEx-Lordi-rumpali hirviöporukan heikosta levymyynnistä: Onhan se erittäin vähän "Monsterboard". Originaali arhiivikoopia seisuga 8. juuli 2012. Vaadatud 21. veebruaril 2011. KitaStala Twitter "Monsterboard". Originaali arhiivikoopia seisuga 24. mai 2012. Vaadatud 21. veebruaril 2011. Lordi jumissa New Yorkissa | Viihde | Iltalehti.fi "Lordi.fi". Originaali arhiivikoopia seisuga 25. veebruar 2011. Vaadatud 21. veebruaril 2011. LorDiary (Lordi's Studio Diary) KitaStala's Twitter "Lordin levy floppasi pahasti". Originaali arhiivikoopia seisuga 9. november 2011. Vaadatud 20. veebruaril 2011. "Ex-Lordi-rumpali hirviöporukan heikosta levymyynnistä: Onhan se erittäin vähän". Originaali arhiivikoopia seisuga 10. september 2014. Vaadatud 20. veebruaril 2011.